നവകേരളം 2021 പുരസ്കാരം പ്രഖ്യാപിച്ചു തദ്ദേശ സ്വയംഭരണ പ്രദേശങ്ങളിലെ ഖരമാലിന്യ സംസ്കരണത്തിന് ഫലപ്രദമായ സൗകര്യങ്ങളൊരുക്കിയ തദ്ദേശ സ്വയംഭരണ സ്ഥാപനങ്ങള്ക്കുള്ള നവകേരളം പുരസ്കാരം 2021 തദ്ദേശസ്വയംഭരണ മന്ത്രി എം.വി.ഗോവിന്ദന് മാസ്റ്റര് വാര്ത്താസമ്മേളനത്തില് പ്രഖ്യാപിച്ചു. വിധി നിര്ണയത്തിനുള്ള എല്ലാ ഘടകങ്ങളിലും 70 ശതമാനത്തിന് മുകളില് മാര്ക്ക് നേടിയവരെയാണ് പുരസ്കാരത്തിന് പരിഗണിച്ചത്. ജില്ലയില് ഉയര്ന്ന മാര്ക്ക് നേടിയ ഒരു ഗ്രാമപഞ്ചായത്തിനും ഒരു നഗരസഭയ്ക്കും നവകേരളം 2021 പുരസ്കാരവും പ്രശംസാ പത്രവും 2 ലക്ഷം രൂപയും സമ്മാനിക്കും. തിരുവനന്തപുരം ജില്ലയില് പൂവച്ചല് ഗ്രാമപഞ്ചായത്തും ആറ്റിങ്ങല് നഗരസഭയും ജേതാക്കളായി. കൊല്ലം ജില്ലയില് ശാസ്താംകോട്ട ഗ്രാമപഞ്ചായത്തും പുനലൂര് നഗരസഭയും അവാര്ഡ് നേടി. പത്തനംതിട്ട ജില്ലയില് തുമ്ബമണ് ഗ്രാമപഞ്ചായത്തും തിരുവല്ല നഗരസഭയും. ആലപ്പുഴ ജില്ലയില് ആര്യാട് ഗ്രാമപഞ്ചായത്തും ആലപ്പുഴ നഗരസഭയും. ഇടുക്കിയില് രാജക്കാട് ഗ്രാമപഞ്ചായത്ത് പുരസ്കാരത്തിന് അര്ഹമായി. നഗരസഭകള് പുരസ്കാരത്തിന് അര്ഹരായില്ല. കോട്ടയത്ത് അയ്മനം ഗ്രാമപഞ്ചായത്ത് പുരസ്കാരത്തിന് അര്ഹരായി. ഇവിടെയും നഗരസഭ അര്ഹരായില്ല. എറണാകുളത്ത് ചോറ്റാനിക്കര ഗ്രാമപഞ്ചായത്തും ഏലൂര് നഗരസഭയും. തൃശൂര് ജില്ലയില് തെക്കുംകര ഗ്രാമപഞ്ചായത്തും കുന്നംകുളം നഗരസഭയും. പാലക്കാട് ജില്ലയില് വെള്ളിനേഴി ഗ്രാമപഞ്ചായത്തും ചിറ്റൂര്തത്തമംഗലം നഗരസഭയും. മലപ്പുറത്ത് കീഴാറ്റൂര് ഗ്രാമപഞ്ചായത്തും തിരൂര് നഗരസഭയും. കോഴിക്കോട് ജില്ലയില് അഴിയൂര് ഗ്രാമപഞ്ചായത്തും വടകര നഗരസഭയും. വയനാട് മീനങ്ങാടി ഗ്രാമപഞ്ചായത്ത് പുരസ്കാരത്തിന് അര്ഹരായി. ഇവിടെയും നഗരസഭകളൊന്നും പുരസ്കാരത്തിന് അര്ഹരായില്ല. കണ്ണൂര് ജില്ലയില് ചെമ്ബിലോട് ഗ്രാമപഞ്ചായത്തും ആന്തൂര് നഗരസഭയും. കാസര്ഗോഡ് ജില്ലയില് ബേഡഡുക്ക ഗ്രാമപഞ്ചായത്തും നീലേശ്വരം നഗരസഭയും അവാര്ഡിന് അര്ഹരായി.